Wowči jazyčk

Wowči jazyčk (Plantago media) je rostlina ze swójby putnikowych rostlinow (Plantaginaceae), z roda putnikow (Plantago). Serbske botaniske mjeno je pyšny putnik.



 Etymologija 
Botaniske mjeno „Plantago“ wotwodźuje so wot łaćonskeho słowa planta. Woznjamjenja telko kaž póduš. 

 Wopis 
Wowči jazyčk dosahuje wysokosć wot 20 cm (wot 10 hač do 45 cm). 

Stołpik je hromadźe ćehnjeny.

 Łopjena 
Łopjena steja na spódku w rozeće, su eliptiske abo šěroko owalne, kónčkojte, na woběmaj bokomaj krótko kosmate, słabje zubate. 

 Kćenja 
Stołpik  je bjezłopjenowy, wobłukaće postupowacy, na kóncu z hustej cylindriskej kćenjowej kłósku. Wón kćěje wot meja hač do septembra. Kćenja ma 4 keluchowe łopješka, kotrež steja nimale hač do spódku swobodne. Króna docpěwa dołhosć wot 4 mm a su rołkoformowe ze štyrjomi wótrymi, běłymi kónčkami. Próšniki su blědźe lila abo běłe. 

 Płody 
Płód je 3- hač do 8-symjentna tobołka z wěčkom.

 Stejnišćo 
Wón rosće na suchich łukach, pastwach, trawnikowych płoninach, pućach a dróhowych kromach. Preferuje słónčne, regularnje stupjene stejnišća.

 Rozšěrjenje 
Wowči jazyčk je w Europje a sewjernej Aziji rozšěrjeny.

 Nóžki 

 Žórła 
 GU Naturführer Blumen, ISBN 3-7742-1507-3, strona 230 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 124 
 Kral, Jurij: Serbsko-němski słownik hornjołužiskeje rěče. Maćica Serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Wotkazy 

 Wendys 
 BioLib 
 atlas-roslin.pl 
 heilfastenkur.de 
 USDA 

Kategorija: Putnikowe rostliny
Kategorija: Hojenska rostlina